**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR, BUCUREŞTI, 25-26 martie 2016**

**APELUL**

**Congresului avocaților adresat:**

* **Parlamentului României;**
* **Guvernului României;**
* **Ministerului Justiţiei;**
* **Ministerul Finanţelor;**
* **Consiliului Superior al Magistraturii,**

**privind adoptarea unor măsuri legislative necesare pentru asigurarea**

**EFECTIVITĂȚII ACCESULUI LA JUSTIȚIE**

Congresul avocaților 2016, în temeiul art. 64 din Legea 51/1995 republicată privind organizarea și exercitarea profesiei de avocat și art. 83 din Statutul profesiei de avocat, adoptă prezentul

**A P E L**

Congresul avocaților face un apel la forul legislativ, dar și la instituțiile statului implicate în bunul mers al sistemului judiciar pentru a susține adoptarea unor măsuri legislative necesare pentru asigurarea **EFECTIVITĂȚII ACCESULUI LA JUSTIȚIE,** după cum urmează:

**I. REDUCEREA FISCALIZĂRII JUSTIȚIEI** prin justa așezare a taxelor judiciare de timbru în materia partajului judiciar, cazurilor de restituire a taxei judiciare de timbru, utilizării fondurilor provenind din impozitul încasat din onorariile avocaților.

**II. EXTINDEREA AJUTORULUI PUBLIC JUDICIAR ȘI A ASISTENȚEI JUDICIARE DIN OFICIU** prin ridicarea plafoanelor prevăzute la art. 6 din OUG nr. 51/1998 la limita salariului mediu pe economie și înlăturarea limitării de la art. 7 din același act normativ și extinderea cazurilor de asistență juridică obligatorie, în materie penală, inclusiv în faza urmării penale.

**III. ÎNLĂTURAREA DISFUNCȚIONALITĂȚILOR CARE ÎMPIEDICĂ REALIZAREA SCOPURILOR INSTITUTIEI CURATELEI JUDICIARE**

prin:

* asigurarea plății anticipate a remunerației curatorului și evitării obligării avocatului desemnat în calitate de curator de a urmări suma reprezentând remunerația stabilită;
* stabilirea unor bune practici în determinarea remunerației curatorului, astfel încât această instituție să fie aplicată în spiritul recunoscut de lege și să se bucure de efectivitate.

***Adoptat de Congresul avocaților azi, 26 martie 2016, la București***